Victoria Bø

Victoria Bø (født 1972) er en norsk forfatter, oppvokst i Fredrikstad og bosatt i Bærum.

Bø har utgitt en rekke bøker. Hun jobber i dag som forfatter og forlagsredaktør. Hun er utdannet statsviter fra London School of Economics. Hun har også gått Forfatterlinja i Bø i Telemark og har utgitt fem romaner, en barnebok og tre sakprosabøker. Hun har sittet i styret for Den norske Forfatterforening og har vært leder for Internasjonalt utvalg i i DnF. Hun underviser i ulike typer kreativ skriving, både for voksne og ungdom. Bø startet forfatterlinja ved Danvik Folkehøgskole i Drammen i 2004 og ledet forfatterlinja der i fem år. Hun engasjerte seg senere i bistandsarbeid og har bodd og jobbet i Kaukasus, Sentral Asia. Bø har også jobbet som redaksjonsleder og kommunikasjonsleder. 

Bø debuterte som forfatter i 2004 på Gyldendal forlag med romanen Historien om Henrik Wiklunds barnebarn, og ga i 2008 ut sin første barnebok, Selma og dagen som ble grå. Hun debuterte som sakprosaforfatter i 2018 med pilegrimsboka Vandring.

 Bibliografi 
 Historien om Henrik Wiklunds barnebarn. Roman 2004
 Tårnseilere. Roman 2007
 Selma og dagen som ble grå. Barnebok illustrert av Ragnhild Gjerstad 2008
 Teresa Birnas bortgang. Roman 2013
 Adresse Alberta. Roman 2016
 Vandring: For pilegrimer og andre livsreisende. Sakprosa, 2018
Jeg vet meg et land, roman, 2019.
I bønnens landskap. Sakprosa, 2022. 
Trosreiser. Sakprosa, 2022. 

 Kilder 
 Presentasjon av Victoria Bø i Forfatterkatalogen på Forfattersentrums nettsider

 Eksterne lenker 
 Presentasjon på Gyldendal Norsk Forlags nettsider 
 Forfatterens nettsider


Kategori:Norske forfattere
Kategori:Fødsler i 1972